# **DECIZIA ETAPEI DE ÎNCADRARE**

## Nr. număr din zz.ll.aaaa

Ca urmare a solicitării de emitere a acordului de mediu adresate de **SC EUROSTRADE COMPANY SA**, cu sediul în Str. Principala, Nr. 853, Frasin, Judetul Suceava, cu punctul de lucru SC EUROSTRADE COMPANY SA, cu adresa Str. -, Nr. FN, Doroteia, Judetul Suceava, înregistrată la APM Suceava cu nr. 1727/02.03.2015, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr.49/2011,

şi ca urmare a delegării de competenţă,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 12.03.2015, că proiectul ***Balastiera Doroteia*** propus a fi amplasat în oraşul Frasin nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 2, lit. a;

b) Lucrările proiectate constau în:

- scopul investiţiei este regularizarea scurgerii şi translocarea curentului de apă pe central albiei;

-perimetrul de exploatare este situat în extravilanul oraşului Frasin, în albia minoră a râului Suha. Amonte de perimetru la cca 750 m se află podul rutier de pe drumul local Frasin-Doroteia, iar la 380 m se află o punte pietonală. Aval de perimetru la cca 2800 m se află podul rutier de pe drumul naţional Gura Humorului-Câmpulung Moldovenesc.

- accesul în perimetrul de exploatare se face din DJ 177 A Frasin-Ostra, pe drumuri comunale şi drumuri de exploatareaflate pe malul stâng al râului. Pentru accesul la perimetru se vor amenaja 2 podeţe din tuburi din beton Φ 500 mm, pe o lăţime de cca 15 m;

- perimetrul de exploatareare formă poligonală cu suprafaţa de 15000 mp, cu o Lmed= 620 m şi o lmed= 24 m;

- exploatarea se va realize tip şenal, din aval spre amonte, adâncimea maximă de exploatare va fi de 2,12 m, iar adâncimea medie de 1,50 m fără a coborî sub cota talvegului natural al râului;

- pilieri de siguranţă:

-amonte- 750 m între perimetru şi podul rutier de pe drumul local Frasin-Doroteia şi 380 m între perimetru şi puntea pietonală din Doroteia;

- aval- 2800 m între perimetru şi podul rutier de pe drumul naţional Gura Humorului-Câmpulung Moldovenesc;

II. Motivele care au stat la baza luării deciziei etapei de încadrare în procedura de evaluare adecvată sunt următoarele:- nu este cazul.

Condiţiile de realizare a proiectului:

a)- titularul are obligaţia de a constitui garanţia financiară pentru lucrările de refacere a mediului, în conformitate cu prevederile legale;

b)- titularul are obligaţia ca înainte de începerea exploatării să solicite şi să obţină autorizaţia de mediu;

c)- exploatarea se va face strict cu respectarea condiţiei de adâncime maximă de exploatare permisă de actele de reglementare, făfă a coborî sub cota talvegului natural al râului

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Ing. Vasile Oşean**

**Şef Serviciu Avize, Acorduri, Autorizaţii, Întocmit,**

**Ing. Constantin Burciu Ing. Doru Cojocaru**